ڕۆژی جیھانیی شەتڕەنج

ڕۆژی جیھانیی شەترەنج ساڵانە لە ٢٠ی تەممووزدا بەڕێوەدەچێت، کە ئەو ڕۆژەیە کە فیدراسیۆنی جیھانیی شەتڕەنج (FIDE) دامەزرا لە ساڵی ١٩٢٤.

ڕۆژی جیھانی شەترەنج ھەموو ساڵێک یادی دەکرێتەوە؛ ھۆکاری پشت بەڕێوەچوونی بۆ یادکردنەوەی دامەزرانی فیدراسیۆنی جیھانیی شەتڕەنجە، کە دەستەی بەڕێوەبەریی شەتڕەنجە کە لەسەر ئاستی جیھانی بە فەرمی ناسراوە. بیرۆکەی یادکردنەوەی ڕۆژی جیھانیی شەتڕەنج بۆ یەکەمجار لەلایەن یوونێسکۆو پێشنیارکرا و لە ساڵی ١٩٦٦ەوە یاد دەکرێتەوە دوای ئەوەی لەلایەن فیدراسیۆنی جیھانیی شەتڕەنجەوە بڕیاری لەسەردرا. لە ساڵی ٢٠١٣دا، ڕۆژی جیھانیی شەتڕەنج لە ١٧٨ وڵاتدا یادکرایەوە بە وتەی کیرسان ئیلیومژینۆڤ، کە سەرۆکی ئەوکاتەی فیدراسیۆنی جیھانیی شەتڕەنج بوو.

لە ١٢ی کانوونی دووەمی ٢٠١٩دا، کۆڕی گشتیی نەتەوە یەکگرتووەکان بە کۆی دەنگ بڕیارنامەیەکی پەسەند کرد کە ئەو ڕۆژەی ناساند.

 سەرچاوەکان 

 بەستەری دەرەکییەکان 


پۆل:شەتڕەنج